Leicester jibqgħu wara Nicolas Tagliafico Leicester City qed jinteressaw ruħhom fl-akkwist tad-difensur xellugi Arġentin, Nicolas Tagliafico. Huwa għandu 27 sena u mistenni jkun is-sostitut ta' Ben Chilwell li jinsab viċin Chelsea. Tagliafico għad fadallu sentejn kuntratt ma' Ajax għalkemm jinsab lest li jħalli l-belt kapitali Olandiża sabiex jibda avventura ġdida fl-Ingilterra. Minkejja kollox, Tagliafico jippreferi club li jilgħab fil-UEFA Champions League u l-Foxes ma jistgħux jissodisfaw dawn il-kriterji. Tagliafico fil-passat lagħab ukoll ma' Banfield, Real Murcia u Indipendiente qabel ma ngħaqad ma' Ajax fis-sena 2018. Hu lagħab 68 partita magħhom u skorja sitt goals.